
Parhau i fireinio dy sgiliau synthesis drwy gyfuno ffynonellau sy'n cytuno neu'n anghytuno gyda'r un pwynt.
	Gweithiais ar y targed yma gan edrych ar ffynonellau oedd yn cytuno ac anghytuno gyda’r un pwynt. Edrychais ar y ddau ochr o lawer o fy mhwyntiau wrth wneud fy ymchwil. 


	Gwelwch esiamplau yn yr adolygiad llenyddiaeth lle rhoddais safbwyntiau o wahanol ymchwil amdano'r un pwynt. 


	Targed/Target 2
Cofia gyfeirio at ystyriaethau moesegol er mwyn egluro pam rwyt ti'n cadw ysgolion yn anhysbys, ac wrth drafod manteision a chyfyngiadau dulliau ymchwil, e.e. holiaduron.

	Ar gyfer y targed yma, esboniais foeseg yn fanwl gan drafod pwysigrwydd BERA, ffurflen caniatâd, a sut i gadw cyfrinachedd yr unigolion yn y sampl defnyddiais ar gyfer yr ymchwil. Hefyd dangosais y camau roeddwn wedi cymryd er mwyn cymryd yr ymchwil yn ddifrifol ar gyfer sut i gadw’r unigolion a’r ysgol yn anhysbys, a sut i gadw’r data mor ddiogel y gallaf.

	Gwelir llawer o esiamplau o hyn yn y fethodoleg, ble trafodais reolau moesegol ar gyfer gwneud astudiaeth, a sut i gadw’r cyfranogwyr yn ddienw ac anhysbys trwy gydol.

	Targed/Target 3 
Prawf-ddarllena dy waith yn ofalus a gwna ddefnydd o raglen lawn Cysill (nid y fersiwn ar-lein) i gynorthwyo gyda hyn. 

	Hwn yw’r targed rydw i’n cael bron pob aseiniad, ac er mwyn gwella’r targed eto, llwythais y rhaglen Cysill ar fy nghyfrifiadur fel fy mod i’n defnyddio’r un hynny a ddim yr un ar-lein.  Darllenais dros fy ngwaith yn ofalus ac yna rhoddais yr aseiniad trwy Cysill er mwyn cywiro fy nghamsyniadau.

	Trwy gydol yr aseiniad, rydw i wedi gweithio ar brawf ddarllen fy ngwaith a defnyddio Cysill yn fwy aml, felly gallwch weld hyn yn amlwg wrth ddarllen yr aseiniad. 




Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
“Beth yw barn staff a dysgwyr blwyddyn 5 o ddefnyddio cwestiynu fel strategaeth Asesu ar gyfer Dysgu?”
Cyflwyniad:
Nod yr astudiaeth yma yw ateb y cwestiwn “Beth yw barn staff a dysgwyr blwyddyn 5 o ddefnyddio cwestiynu fel strategaeth Asesu ar gyfer Dysgu gan gyflwyno amcanion gwahanol i fod yn llwyddiannus. Pwrpas yr astudiaeth yma yw darganfod canfyddiadau dysgwyr a staff o asesu ar gyfer dysgu, a chwestiynu fel y strategaeth benodol. Diffinia Wiliam (2011) Asesu ar gyfer Dysgu (AagD) fel strategaethau sydd yn cael ei ddefnyddio er mwyn gweld effaith o’r ddysgu ar y disgyblion yn y dosbarth. Y strategaeth o gwestiynu yw rôl bwysig ar gyfer athrawon ar gyfer dysgu disgyblion gan ddefnyddio gwahanol fathau o gwestiynu er mwyn gwella dealltwriaeth disgyblion a dealltwriaeth yr athro (Sardareh et al, 2014, tud 161).
Gwelir bod yr ymchwil yma yn hollol bwysig ar gyfer dilyn nodau’r Cwricwlwm i Gymru (Llywodraeth Cymru, 2022) oherwydd er nad yw’r term “AagD” yn cael i ddefnyddio rhagor, mae’r egwyddorion dal yn bodoli bod pwysigrwydd cydnabyddiaeth o gamau pob dysgwyr wrth ddatblygu yn wahanol. Oherwydd hyn, mae’r defnydd o’r fath yma o asesu yn bwysig i ddeall er mwyn ddefnyddio fel darpar athro neu athro cymwysedig yn y dosbarth wrth ddilyn y Cwricwlwm i Gymru er mwyn rhoi’r dysgu gorau i’r plant. Felly, wrth wneud ymchwiliad i mewn i’r cwestiwn allweddol, er bod barn athrawon yn bwysig ar gyfer yr ymchwiliad, fel dangoswyd Geartner (2014) mae safbwyntiau disgyblion o addysg yn ffynhonnell broffesiynol ar gyfer datblygiad addysg.  
Ar gyfer gwneud yr ymchwiliad yma, byddaf yn mabwysiadu'r agwedd Mosaig. Dangosa Clark (2005) bod yr Agwedd Mosaig wedi cael i ddatblygu er mwyn rhoi llais i blant ar gyfer ymchwiliadau, ac uwch oleuir bod defnyddio gwahanol fathau o offer er mwyn casglu data yn y dosbarth gyda phobl ifanc yn hanfodol er mwyn cael y data mwyaf dilys. Felly, wrth gymryd hyn i mewn i ystyriaeth, bydd dau fath o offer yn cael i ddefnyddio er mwyn casglu’r data yma. Y ddau offeryn a ddewiswyd ar gyfer yr ymchwiliad yma yw holiaduron a chyfweliadau, a gwnaeth y rhain gweithio yn effeithiol ar gyfer ateb y cwestiwn ymchwilio. Rhagdybir bydd y mwyafrif o athrawon a dysgwyr blwyddyn 5 yn o blaid defnyddio cwestiynu fel strategaeth asesu ar gyfer dysgu yn y dosbarth.
Adolygiad Llenyddiaeth:
Bwriedir trafod y llenyddiaeth sydd wedi ei ysgrifennu am AagD yn yr adran hon, a chanolbwyntio ar gwestiynu yn benodol. Awgryma Earl (2012, tud 3) bod AagD yn bwerus os yw dysgu yw’r prif nod, ac mae’r asesiadau ffurfiannol yn effeithiol os ydynt yn cael i wneud yn dda. Mae astudiaeth gan Glazer (2014) wedi dangos er bod yna dau fath o asesu, sef ffurfiol a chrynodol, mae’r asesu crynodol yn cael i ddefnyddio er mwyn rhoi sgoriau rhifiadol i waith ddisgyblion, ond mae’r asesu ffurfiol yn cael i ddefnyddio ar gyfer deall dysgu dysgwyr (Ismail et al, 2022.) Mae ymchwil bresennol gan Muskin (2017) yn dangos dadl debyg sydd yn dangos bod defnyddio’r AagD ffurfiol parhaus yn gadael i’r athro dosbarth dod i adnabod dealltwriaeth y disgyblion o’r topig er mwyn gwneud addasiadau yn syth i gryfhau hyder disgyblion.
Dangosa Llywodraeth Cymru (2010, tud 25) bod yna pedair elfen wahanol o AagD, sef cwestiynu, asesu cyfoedion a hunan asesu, adborth ac asesiadau crynodol, ac yn olaf yr elfen o gwestiynu sydd yn ddull da ar gyfer hyrwyddo trafodaethau, sydd wedyn yn rhoi’r cyfle i’r dysgwyr i feddwl. Yn ddiweddar mae ymchwilwyr wedi archwilio effeithiau defnyddio cwestiynu yn y dosbarth ar ddealltwriaeth a llwyddiant dysgwyr, ac wedi dangos bod defnyddio’r strategaeth yma yn dangos potensial cadarnhaol ar gyfer dysgu yn y dosbarth (Jiang, 2020.) Yn y llenyddiaeth ar gwestiynu, trafodir pwysigrwydd o ddefnyddio’r strategaeth o gwestiynu yn gywir er mwyn penderfynu ar ddyfnder dealltwriaeth eu dysgwyr yn llwyddiannus, a bod safonau’r cwestiynau gan yr athro yn hanfodol i’r dysgwyr i feddwl yn annibynnol (Pagliaro, 2017, tud 10.) 
Awgryma corff presennol o ymchwil ar gwestiynu gan Dunlosky et al (2013) bod nid dim ond asesu dealltwriaeth dysgwyr ar ôl gwers neu bwnc yw’r strategaeth yma, ond hefyd yn annog y dysgwyr i ystyried sut mae’r wybodaeth yn newydd iddyn nhw, a sut roedd hyn yn ymwneud a beth roeddynt yn gwybod yn barod. Yn draddodiadol, mae rhai ymchwilydd megis Arslan (2006, tud 81) o’r farn bod cwestiynu yn bwysig oherwydd bod rhan fwyaf o athrawon yn gallu defnyddio’r fath yma o strategaeth trwy’r amser heb feddwl, ond gwelir bod yna ddadl sydd yn cwestiynu os yw’r strategaeth yma yn yr un mor effeithiol â beth mae pobl yn awgrymu. Roedd un mater o bwys mewn ymchwil Parker a Hurry (2007, tud 301) yn dangos er bod cwestiynu yn ddull sydd yn cael i ddefnyddio llawer, nad yw hi’n cael i ddefnyddio’n effeithiol. Dangosir nhw hefyd bod ysgolion yn y Deyrnas Unedig yn benodol ddim yn gwneud cwestiynu fel strategaeth i ryngweithiadau dosbarth cyfan, ac roedd y cwestiynau yn cael i ofyn gan ffocysu ar gynnwys y cwricwlwm, ac nid i’r unigolion yn y dosbarth.
Mae tystiolaeth yn awgrymu bod cwestiynu yn chwarae rôl bwysig ym mhob dosbarth, ac mae’r ffordd mae’r strategaeth yn cael i ddefnyddio gan yr athrawon yn gallu annog y disgyblion i fod yn fwy gweithgar (Matra, 2014, tud 82.) Cytunwyd Francis (2016, tud 140) gan ddangos bod cwestiynu effeithiol nid dim ond helpu’r athro, ond hefyd yn cymell y disgyblion i eisiau dysgu’r cynnwys sydd yn cael i addysgu. Codwyd cwestiynau ynghylch y ffordd bu athrawon yn defnyddio cwestiynu yn y dosbarth oherwydd bod rhai athrawon yn dewis yr un dysgwyr trwy’r amser i ateb neu gyfrannu tuag at drafodaethau (Anderson, 2020, tud 47.)  O ganlyniad i hyn, er bod cwestiynu yn cael i ddefnyddio trwy’r amser, mae’n rhaid deall bod y fath o gwestiynu rydych yn gwneud yn cael effaith enfawr ar y canlyniad (Shanmugavelu et al, 2020, tud 45-46.)
Gwelir data o astudiaeth gan Yang (2017) sydd yn awgrymu bod athrawon ddim yn defnyddio cwestiynu yn gywir oherwydd bod nhw’n fwy tebygol o ddewis y plant oedd yn ateb yn gynt, ac roedd 70% o’r athrawon ddim yn defnyddio’r strategaeth gywir o aros cyn gofyn am ateb, oedd wedyn yn gwneud i’r strategaeth yn llai effeithiol. Hyd yma, nodir bod llawer o gytundeb amdano hyn, megis ymchwil gan Tofade et al (2013, tud 2) oedd yn dangos er bod dwyn i gof yn un o’r sgiliau gwybyddol mwyaf caled i wneud gan blant, roedd cwestiynau adalw-fath dal yn y fath o gwestiynu a ofynnir amlaf gan addysgwyr, oedd wedyn yn codi’r cwestiwn o ydy cwestiynu yn y strategaeth fwyaf effeithiol ar gyfer asesu dysgwyr. Ond, er hyn, dywedir Apriani a Marchelina (2018, tud 401) bod strategaethau cwestiynu sydd wedi cael i ddylunio ar gyfer y dysgwyr penodol yn y dosbarth yn un o’r ffurfiau mwyaf cryf ar gyfer ysgogi diddordeb a chyfranogiad y dysgwr, a gall hyn arwain at gasglu gwybodaeth neu ymateb ar gyfer dealltwriaeth dysgwyr o waith neu wers. Oherwydd hyn, deallir bod cwestiynu yn effeithiol, ond yn gorfod cael i ddefnyddio yn gywir i asesu dysgwyr, ac i weld canlyniadau cadarnhaol yn y dosbarth (Naz et al, 2013, tud 148.)
Methodoleg: 
Yn yr adran yma, trafodir y fethodoleg ac egwyddorion moeseg a ddefnyddiwyd i gynnal yr ymchwil. Gwelir bod yna Agwedd Pragmataidd, sef dulliau cymysg sydd yn dibynnu ar beth sydd yn gweithio’n well ar gyfer yr astudiaeth ar y pryd (Gobo, 2023.) Penderfynwyd ffocysu ar yr “Agwedd Mosaig” (Clark, 2005) fel y fframwaith ar gyfer y dyluniad ymchwil. Y nod ar gyfer yr astudiaeth wreiddiol oedd datblygu methodoleg i ychwanegu lleisiau plant ifanc (Clark, 2005.) Gwela bod y fath yma o ddull yn cyfuno dau fath o fethodoleg, sef arsylwi a chyfweld er mwyn casglu gwybodaeth ar gyfer safbwyntiau plant a defnyddio eu lleisiau i wneud gwahaniaeth (Clark, 2005.) Er mwyn ateb y cwestiwn ymchwil, penderfynais ddefnyddio holiadur o’r Agwedd Pragmataidd, a chyfweliad gan edrych ar yr Agwedd Mosaig fel y dulliau dewisol i gasglu’r data.
Ar gyfer gwneud yr astudiaeth, yr offeryn gyntaf defnyddiais oedd cyfweliad. Esbonia Edwards a Holland (2013) bod cyfweliadau yn cael i ddefnyddio er mwyn casglu data ansoddol, ac mae yna tair gwahanol fath o gyfweliad, sef strwythuredig, anstrwythuredig a lled-strwythuredig. Esbonia llenyddiaeth gan Pathak a Intratat (2013, tud 4) bod defnyddio cyfweliadau lled-strwythuredig yn effeithiol iawn ar gyfer cyfweld a sampl bach o bobl, felly dewisais y strategaeth yma oherwydd cyfwelais yr athrawes dosbarth yn unig. Dewisais dim ond cyfweld a’r athrawes dosbarth oherwydd fel awgrymwyd Van Zee a Minstrell (1997) y nod o wneud cyfweliadau yw casglu data cyfoethog, a theimlais fod yr aelod gorau ar gyfer y nod oedd yr athrawes dosbarth. Felly, ar y diwrnod ymchwil, cyfwelais yr athrawes gan wneud cyfweliad lled-strwythuredig, a recordiais i’r cyfweliad er mwyn gallu trawsgrifio. 
Mae tystiolaeth gan Cohen, Manion a Morrison (2007) yn dangos bod cyfweliadau yn offeryn hyblyg ar gyfer casglu gwybodaeth, gan roi’r cyfle i’r cyfwelydd i reoli’r sefyllfa, ond ar yr un pryd cael rhyw fath o ddigymell wrth ofyn cwestiynau a derbyn atebion. Cytuna Winwood (2019) gan ystyried bod cyfweliadau lled-strwythuredig yn gallu bod yn fuddiol ar gyfer archwilio pynciau penodol oherwydd bod y cyfranogwr yn fwy tebygol o roi atebion onest oherwydd bod y cyfwelydd yn dangos diddordeb yn eu hatebion. Awgryma Phellas et al (2011, tud 208) bod cyfweliadau yn fath o sgwrs gyda phwrpas, ac yn ffordd dda o annog y person i siarad amdano dopig penodol, ac felly yn fwy tebygol o gasglu gwybodaeth ddilys.
Codwyd cwestiynau ynghylch defnyddio cyfweliad fel offeryn casglu data ansoddol gan Alshenqeeti (2014) oherwydd eu bod yn gallu cymryd llawer o amser i wneud, ond fel trafodais yn flaenorol, oherwydd dim ond un aelod cyfwelais, nad yw hyn yn her fawr i ystyried. Beirniada Adhabi ac Anozie (2017) y defnydd o gyfweliadau hefyd oherwydd bod rhagfarn ymwybodol yn gallu digwydd, ac felly gall hyn effeithio ar ddilysrwydd y wybodaeth. Wrth wneud yr astudiaeth, cymerais hyn i mewn i ystyriaeth oherwydd wnes i ddim ond cyfweld un cyfranogwr, a gall y wybodaeth bod yn rhagfarn oherwydd dim ond profiadau o un person oedd yn cael i recordio (Salazar, 1990.)
Ar gyfer yr ail offeryn, dewisais holiadur er mwyn casglu data. Esbonia Brace (2008) bod holiadur yn cael i ddefnyddio er mwyn casglu data o sampl o bobl trwy eu hatebion i gwestiynau penodol. Gwelir llenyddiaeth gan Ponto (2015, tud 168) sydd yn dangos bod holiaduron yn gallu casglu data ansoddol a meintiol gan ofyn cwestiynau agored neu ddefnyddio graddfa o 1-5 er mwyn ateb, felly oedd yna amrywiaeth. Dewisais greu holiadur ar gyfer y dysgwyr i gyd yn y dosbarth, sydd yn gyfanswm o 18. Y rheswm am hyn oedd oherwydd fel dyweda Young (2016, tud 4) mae defnyddio holiaduron yn ffordd dda o gasglu gwybodaeth o sampl mawr o bobl, felly roedd hyn yn offeryn effeithiol i ddefnyddio ar gyfer yr astudiaeth. 
Mae tystiolaeth gan Braun et al (2021) yn dangos bod holiaduron ar-lein yn ffordd effeithiol o ddosbarthu’r cwestiynau i lawer o wahanol bobl, felly dewisais i ddosbarthu’r holiaduron gyda’r dysgwyr ar-lein gan rannu’r linc gyda nhw ar Microsoft Forms. Pwynt pwysig arall i ystyried yw’r ffaith bod holiaduron yn ddienw, ac fel dangosa Patten (2016) gall hyn annog y dysgwyr i fod yn fwy onest wrth ateb y cwestiynau, sydd wedyn yn cael effaith cadarnhaol ar y canlyniadau. I gymharu, gwelwn hefyd bod holiaduron yn cymryd llai o amser na chyfweliadau, ac mae ymatebion cyflymach yn cael i roi, ac felly yn bwysig iawn oherwydd roedd yna sampl o 18 ar gyfer yr holiadur (Jones, Baxter, 2013.)
Ond, mewn unrhyw astudiaeth, deallwn fod anfanteision ar gyfer pob offeryn gallwn ddefnyddio ar gyfer astudiaethau. Oherwydd bod y mwyafrif o gwestiynau sydd yn cael i ychwanegu mewn holiadur yn gwestiynau un ateb, nad oes llawer o gyfle i wybod pam mae’r atebwyr yn credu beth rydyn nhw’n credu, ac felly gallwn gwestiynu dilysrwydd yr atebion (Wright, 2005) O ganlyniad i hyn, nad oes llawer o atebion dwfn yn gallu cael i gasglu wrth y disgyblion. Cyfyngiad arall dangosir gan Murray (1999, tud 149) yw efallai ni fydd yr ymatebwyr yn deall rhai o’r cwestiynau yn yr holiadur, ac nad oes unrhyw un i ofyn, sydd wedyn yn  effeithio ar ganlyniadau’r astudiaeth. Ond, er mwyn osgoi hyn, geiriais y cwestiynau yn syml yn yr holiadur er mwyn iddyn nhw ddeall yn well, fel y gwelir yn Atodiad 4.
Wrth wneud unrhyw fath o ymchwil yn y dosbarth, mae’n bwysig i fod yn ymwybodol o’r materion moesegol. Cyn dechrau’r ymchwil, llenwais allan ffurflen moeseg i esbonio yn union beth roeddwn yn mynd i wneud, a gwelir hyn yn Atodiad 1. Fel trafodwyd yn y Canllawiau BERA (2018) mae cael cydsyniad wrth bob cyfranogwr cyn dechrau’r astudiaeth yn bwysig. Felly, er mwyn gwneud yn siŵr roeddwn yn cadw at y canllawiau o ganiatâd a chydsyniad, yn gyntaf wnes gael y pennaeth i arwyddo ffurflen caniatâd er mwyn rhoi’r hawl i mi i recordio, cyfweld a chynnal holiaduron. Gweler Atodiad 2 am gopi o’r ffurflen ganiatâd. Ar gyfer yr holiadur, rhoddais esboniad uwchben oedd yn esbonio beth roeddwn am wneud, a gwneud hi’n glir bod y cyfranogiad yn wirfoddol, a gallent dynnu yn ôl ar unrhyw adeg. Ar gyfer y cyfweliad, esboniais beth oedd yr astudiaeth, gofynnais am gydsyniad y cyfranogwr, a hefyd esboniais yn glir bod hawl iddynt dynnu yn ôl ar unrhyw adeg. Dangosa BERA pwysigrwydd cyfrinachedd ac anhysbysrwydd wrth wneud astudiaethau, felly wnes i’n siŵr bod yr holiaduron yn cael i wneud yn ddienw, a chadw cyfrinachedd y cyfranogwr ar gyfer y cyfweliad. Dangosa Denscombe (2009) bod cadw’r data o’r ymchwil yn bwysig er mwyn atal y data i fod yn y dwylo anghywir. Cadwais i’r data yn ddiogel gan archebu’r holiadur yn fy nghyfrif prifysgol fel fy mod i oedd yr unig un oedd yn gallu cael mynediad. I ychwanegu at hyn, rhoddais i’r recordiad o'r cyfweliad mewn ffolder diogel fel fy mod i’n gallu cael mynediad iddo ar gyfer trawsgrifio. 

Canlyniad a Thrafodaeth:
Dim ond plant rhwng 9-10 a gafodd eu cynnwys yn yr astudiaeth, a dosbarthais yr holiadur ar-lein trwy ddefnyddio linc i 18 o ddysgwyr yn y dosbarth blwyddyn 5. Allan o’r 18 holiadur cafodd eu dosbarthu, cefais i 18 ateb yn ôl wrth y dysgwyr, a gwelir hyn yn Atodiad 5. Cynhaliwyd cyfweliad lled-strwythuredig gydag 1 athrawes dosbarth, ac er mwyn casglu’r wybodaeth ar gyfer yr ymchwil, recordiais y cyfweliad ar fy ffon symudol, ac yna trawsgrifio’r cyfweliad ar ddogfen Word, a gwelir hyn yn Atodiad 3. 
Wrth gymharu i’r adolygiad llenyddiaeth, un o’r pwyntiau cyntaf trafodais oedd bod Arslan (2006) yn awgrymu bod cwestiynu yn effeithiol oherwydd bod athrawon yn gallu gwneud hyn yn aml heb feddwl gormod wrth wneud. I fesur faint oedd cwestiynu yn cael i ddefnyddio o safbwyntiau’r dysgwyr a'r athrawes, defnyddiais gwestiynau tebyg er mwyn gymharu amdano’r amlder o gwestiynu yn y dosbarth. Casglwyd y data a gwelais wahaniaeth rhwng y ddau oherwydd dyweda’r athrawes bod cwestiynu yn cael i ddefnyddio ym mhob gwers, ond atebodd 55% o ddisgyblion “aml” ar gyfer faint roedd cwestiynu yn cael i ddefnyddio yn y dosbarth, ac nid “aml iawn,” a gwelir y canlyniadau yma yn Atodiad 3 ac Atodiad 5, cwestiwn 1.
Dangosa Cotton (1988) bod athrawon ar gyfartaledd yn cymryd tua 35-55% o’u hamser yn cwestiynu dysgwyr er mwyn asesu, felly gall hyn awgrymu er bod dim ond 33% o ddysgwyr wedi dweud “aml iawn” ar gyfer y cwestiwn, efallai nad ydynt yn sylweddoli bod cwestiynu yn digwydd trwy'r amser. Oherwydd hyn, gallwn gwestiynu dibynadwyedd yr atebion gan y dysgwyr oherwydd efallai nad oedden nhw yn siŵr o sut a phryd oedd cwestiynu yn digwydd yn y dosbarth. I fynd yn ôl at yr adolygiad llenyddiaeth, awgrymwyd yna er bod cwestiynu yn cael i ddefnyddio llawer, nid oedd yn cael i ddefnyddio yn benodol i’r unigolion yn y dosbarth, ond wrth edrych ar y canlyniadau, dyweda’r athrawes bod y strategaethau oedd yn cael i ddefnyddio yn y dosbarth ar gyfer cwestiynu, megis ffiniau loli pop neu meddwl-pâr-rhannu yn dibynnu ar y dosbarth ar y pryd. Cytuna Ong et al (2016, tud 2) gan drafod bod cwestiynu yn gallu bod disgwrs rhyngweithiol trwy’r holl ddosbarth os oedd yn cael i ddefnyddio’n gywir. 
I gymharu’r gwahaniaeth rhwng barn athrawon a dysgwyr ar gyfer effaith y mathau o gwestiynu, gofynnais gwestiwn ynglŷn â’r pynciau oedd yr athrawes yn fwy tebygol o ddefnyddio cwestiynu ynddo trwy safbwynt yr athrawes a’r dysgwyr. Awgryma Naz et al (2013) bod y fath o gwestiynu rydych yn defnyddio yn gallu cael effaith ar ganlyniadau’r addysg y plant, a gwelais batrwm yn y canlyniadau ar gyfer y cyfweliad a’r holiaduron oedd ar yr un trywydd a hyn. O’r data yn y cyfweliad y gwelir yn Atodiad 3, esboniodd yr athrawes bod dim un pwnc penodol yn defnyddio cwestiynu yn fwy nag eraill, ond roedd y fath o gwestiynu yn newid yn dibynnu ar beth roedd yn cael i ddysgu. Cytuna Caram a Davis (2005, tud 20) bod defnyddio strategaethau yn benodol ar y dysgwyr a’r wers ar y pryd yn bwysig ar gyfer cwestiynu effeithiol.
Mae’n amlwg o’r graff 5 yn Atodiad 5 bod y disgyblion wedi cytuno’r gyda phwynt yma gan ddangos bod 89% o’r disgyblion yn credu bod cwestiynu yn cael i ddefnyddio yn Fathemateg a Rhifedd yn fwy nag unrhyw bwnc arall. Er bod Chikiwa a Schäfer (2018) yn awgrymu hefyd bod cwestiynu yn helpu gyda meddwl beirniadol y plant yn fathemateg yn benodol, mae’n rhaid cymryd i mewn i ystyriaeth dilysrwydd y canlyniadau yma yn yr ymchwil gwnes i. Fel trafodwyd yn flaenorol, weithiau nad yw plant yn sylwi eu bod nhw’n cael i asesu wrth gwestiynu gan yr athrawes, felly mae’n rhaid bod yn feirniadol o’r farn y plant a’r athrawes ar gyfer y cwestiwn yma.
Yn mynd yn nol i’r cwestiwn gwreiddiol o farn dysgwyr a staff amdano gwestiynu fel strategaeth AagD, ac i weld os roedd gwybodaeth gan ymchwilwyr fel Frances (2016) yn cyfateb yn yr adolygiad llenyddiaeth, gofynnais amrywiaeth o gwestiynau gwahanol er mwyn dod i gasgliad. Allan o’r 18 wnaeth ateb y cwestiwn “Ydy cwestiynu athrawes yn eich helpu i ddysgu” gwelir yn Atodiad 5: graff 3, atebodd 14 “Ydy.” Er mwyn dyfnhau’r ateb yma, gofynnais sut roedd cwestiynu yn helpu, a gwelais batrwm o atebion yn ddweud bod cwestiynu yn helpu nhw i gofio gwaith blaenorol, neu i helpu deall gwaith yn well. Wrth gwrs, mae’n rhaid cymryd i mewn i ystyriaeth bod tuedd ymateb yn gallu digwydd oherwydd ffactorau gwahanol, fel efallai roedd y plant eisiau plesio’r athrawes, felly roedd eu hatebion ddim yn hollol gywir (Bogner a Landrock, 2016.)
Esbonia’r athrawes dosbarth bod cwestiynu yn effeithiol oherwydd bod hi’n rhoi’r cyfle i amrywiaeth gwahanol o blant i ateb, er dangosa Anderson (2020) bod athrawon yn debygol o ddewis yr un plant trwy’r amser, felly gallwn gwestiynu dilysrwydd y cyfweliad. Y rheswm am hyn yw oherwydd weithiau gall pobl ymateb yn wahanol wrth iddyn nhw gael i gwestiynu mewn cyfweliad neu gael i arsylwi, a hyn yw’r effaith Hawthorne, felly mae’n bwysig i gymryd hyn i mewn i ystyriaeth wrth edrych ar y canlyniadau (McCambridge et al, 2014.) Roedd y farn yn wahanol a oedd ddisgyblion yn hyderus wrth ateb cwestiynau, wrth i 15 o’r dysgwyr dweud bod nhw’n eithaf hyderus wrth ateb (gwelir yn Atodiad 5, graff 2) ond dywedodd yr athrawes bod hon yn her wrth gwestiynu oherwydd weithiau gall plant teimlo’n anghyfforddus wrth gael ateb yn anghywir o flaen y dosbarth. Felly, gallwn awgrymu bod yr amgylchedd dosbarth yn cael effaith ar berfformiad y dysgwyr, ac yn yr achos yma, bod yr amgylchedd yn un da oherwydd yr atebion cadarnhaol yn yr holiadur (Obaki, 2017.)
Gwelir bod yna pethau byddaf yn newid os byddaf yn gwneud y fath yma o ymchwil eto, megis cael rhai o’r disgyblion i wneud cyfweliad yn lle dim ond llenwi allan holiadur. Y rheswm am hyn yw oherwydd fel dyweda Aksu (2009, tud 203) mae data ansoddol o gyfweliad yn gallu bod yn fwy credadwy oherwydd rydych yn gallu gweld beth sydd yn mynd ymlaen mewn ymennydd y cyfranogwr, sydd ddim yn gallu cael i arsylwi. Wrth wneud hyn, byddaf yn fwy tebygol o gael data effeithiol ar gyfer canlyniadau’r ymchwil.
Casgliad:
Rhagdybiais ar ddechrau’r ymchwil bod mwyafrif o athrawon a dysgwyr blwyddyn 5 yn o blaid defnyddio cwestiynu fel strategaeth asesu ar gyfer dysgu yn y dosbarth, a gan gasglu’r canlyniadau o’r cyfweliad a’r holiaduron, dangosir bod hyn yn wir ar gyfer y sampl defnyddiais. Un pwynt cwestiynais yn yr adolygiad llenyddiaeth oedd pa mor effeithiol oedd defnyddio cwestiynu fel strategaeth AagD oherwydd fel dywedwyd Tofade et al (2013, tud 2) mae cofio yn un o’r sgiliau mwyaf heriol i blant, a dyna beth yw pwrpas mwyafrif o gwestiynu, i gofio gwaith blaenorol. Ond, wrth edrych ar y canlyniadau, gwelir bod y plant yn eithaf hyderus i ateb cwestiynau, gyda’r mwyafrif o blant yn cytuno bod digon o amser iddyn nhw ateb, hyd yn oed anghytunwyd Dhindsa (2017) gan ddweud bod athrawon dim yn aros tua 0.9 eiliad am ateb wrth y dysgwyr.
Trafodais yn yr adolygiad llenyddiaeth pwynt gan Muskin (2017) oedd yn awgrymu bod asesu ffurfiol yn cael i ddefnyddio'r mwyaf gan athrawon er mwyn dod i nabod dealltwriaeth eu dysgwyr yn bersonol, a ddododd y pwynt yma yn amlwg yn y canlyniadau. Pwyntia allan York (2014) bod yna pwysigrwydd rhwng athrawon yn adnabod sgiliau a dealltwriaeth eu disgyblion yn hanfodol er mwyn ffocysu ar dargedau’r plant er mwyn gweld cynyddiad academaidd yn waith y plant. Atgyfnerthodd yr athrawes dosbarth hon gan esbonio bod defnyddio strategaethau cwestiynu gwahanol yn dibynnu ar y dosbarth, a beth oedd yn cael i ddysgu ar y pryd, ac i ddefnyddio’r strategaethau gorau ar gyfer yr unigolion. At ei gilydd, mae’r canlyniadau hyn yn awgrymu bod cwestiynu yn strategaeth AagD effeithiol sydd yn cael i ddefnyddio yn ddosbarth blwyddyn 5.
Mewn unrhyw astudiaeth, gwelir pwysigrwydd bod yn feirniadol o bopeth, o’r sampl defnyddiwyd, i’r mathau o offer cafodd eu defnyddio ac i’r canlyniadau, oherwydd nad yw unrhyw ddata yn hollol ddibynadwy (Roberts a Priest, 2006.) Ond, ar gyfer fy nyfodol fel athrawes, byddaf yn cymryd i mewn i ystyriaeth yr ymchwil yma, gan ddeall bod defnyddio strategaethau cwestiynu yn effeithiol os ydych yn defnyddio’n gywir ac yn benodol i’r dosbarth byddaf yn dysgu (Cárdenas, 2018, tud 3510.) Byddaf hefyd yn ystyried y Safonau SAC wrth ddefnyddio’r strategaeth yma yn y dosbarth er mwyn gwneud yn siŵr fy mod i’n cysylltu nhw gyda’r safonau gwahanol, megis rheoli’r amgylchedd dysgu (Llywodraeth Cymru, 2011.) Felly, gwelwyd bod y cwestiwn amdano farn staff a dysgwyr blwyddyn 5 wedi cael i ateb yn gryf, gan ddangos pwysigrwydd cwestiynu yn y dosbarth er mwyn bod yn athrawes effeithiol.

